ישראל בגביע העולם בכדורגל

זהו מאזן התוצאות של נבחרת ישראל בגביע העולם בכדורגל. הנבחרת העפילה לטורניר פעם אחת, ב-1970. ערך מורחב – היסטוריה של נבחרת ישראל בכדורגל בשנים 1934 ו-1938 התמודדה נבחרת ארץ ישראל במוקדמות גביע העולם. בשנת 1970 התמודדה נבחרת ישראל לראשונה במונדיאל. ערכים מורחבים – מונדיאל 1970, ישראל במונדיאל 1970 במונדיאל 1970 השתתפה ישראל לראשונה בגביע העולם בכדורגל. ישראל העפילה בפעם הראשונה למונדיאל ב-1970, יחד עם אל סלוודור ומרוקו. אף על פי שדווח לקראת הגרלת הבתים שייעשה שימוש בדירוג לפי מיקום, כפי שהיה בשני גביעי העולם הקודמים, הוועדה המארגנת של פיפ"א הודיעה שלא כך יהיה. במקום זאת חולקו שש עשרה הנבחרות לארבע "קבוצות גאוגרפיות", שלקחו בחשבון גם את החוזקות של הנבחרות ואף שיקולים פוליטיים. המערכת, למשל, דאגה שישראל ומרוקו לא יוגרלו זו מול זו לאחר שמרוקו איימה קודם לכן לפרוש מהטורניר, כפי שעשו מטורניר הכדורגל האולימפי שנתיים קודם לכן. ערך מורחב – מוקדמות מונדיאל 1970 במהלך מוקדמות מונדיאל 1970 עברה ישראל את הסיבוב הראשון והעפילה ישירות לסיבוב השני. בסיבוב השני הוגרלה ישראל לבית עם ניו זילנד וקוריאה הצפונית, שהעפילה לרבע הגמר בטורניר הקודם, אך פרשה הפעם מהמוקדמות כדי להימנע ממפגש עם ישראל, בשל סיבות פוליטיות והיעדר יחסים דיפלומטיים בין המדינות. ערך מורחב – מונדיאל 1970‏#בית ב' מאמן: עמנואל שפר ערך מורחב – ישראל במוקדמות המונדיאל נכון לסיום מוקדמות מונדיאל 2022, ישראל נכנסה למוקדמות המונדיאל 21 פעמים, כל טורניר מוקדמות למעט הטורניר הראשון ב-1930, אליו לא התקיימו מוקדמות. בשנים 1934 ו-1938 התמודדה הנבחרת כארץ ישראל תחת המנדט הבריטי. לאחר שהוקמה מדינת ישראל ב-1948, החלה הנבחרת להתמודד כישראל ב-1950. בכל הפעמים, למעט 1970, ישראל לא הצליחה להעפיל למונדיאל. ערך מורחב – מוקדמות מונדיאל 1934 במוקדמות מונדיאל 1934, המונדיאל הראשון אליו נערכו מוקדמות, התחרתה נבחרת ארץ ישראל בכדורגל בבית 12. ארץ ישראל סיימה במקום השני והודחה. נבחרת הכדורגל של ארץ ישראל הורכבה מתשעה כדורגלנים בריטים, שישה יהודים וערבי אחד. פיפ"א מתייחסת לנבחרת ארץ ישראל כקודמתה של נבחרת ישראל, ולא של נבחרת פלסטין. נבחרת ארץ ישראל נחשבת ל"אחת הנבחרות האסיאתיות הראשונות להתחרות במוקדמות המונדיאל". בבית 12 שובצו 3 נבחרות. טורקיה פרשה לפני תחילת המשחקים, ופיפ"א קבעה ששתי הנבחרות הנותרות, ארץ ישראל ומצרים, ישחקו שני משחקים בשיטת בית וחוץ, והמנצחת בסיכומם תעפיל למונדיאל. מאמנים: אגון פולק, שמעון לאומי שחקנים: וילי ברגר, אברהם רזניק, פנחס פידלר, זלמן פרידמן, גדליהו פוקס, יוחנן סוקניק, אמנון חרל"פ, פרנץ קראוס, פול קאסטנבאום, חיים רייך, אברהם נודלמן, דוד ויינברג, יעקב לוי-מאיר, יעקב זלבינסקי. ערך מורחב – מוקדמות מונדיאל 1938 במוקדמות מונדיאל 1938 התחרתה נבחרת ארץ ישראל בכדורגל בבית 6 האירופי. הונגריה, הנבחרת החזקה ביותר בבית, דורגה לקראת המוקדמות. ארץ ישראל ויוון שיחקו זו מול זו בשיטת בית-חוץ, והונגריה שיחקה נגד המנצחת בביתה. ישראל הפסידה ליוון, סיימה במקום השלישי והאחרון בבית והודחה. מונדיאל 1938 היה האחרון אליו ניסתה נבחרת ארץ ישראל להעפיל, שכן בעקבות מלחמת העולם השנייה המונדיאל הבא התקיים רק 12 שנים מאוחר יותר, ב-1950, ועד אז כבר הוקמה מדינת ישראל. מאמן: אגון פולק שחקנים: יוליוס קליין, אברהם בית הלוי, אברהם רזניק, יוסף ליברמן, יוחנן סוקניק, מנחם מרימוביץ', שמואל גינזבורג, שוקה ברשדסקי, פרי נויפלד, גאול מכליס, אברהם נודלמן, ישראל אלסנר, גדליהו פוקס, יונה שטרן, ג'רי בית הלוי, נתן פנץ. ערך מורחב – מוקדמות מונדיאל 1950 במוקדמות מונדיאל 1950 התחרתה נבחרת ישראל בכדורגל בבית 3 האירופי. מוקדמות 1950 שוחקו בשיטה דומה למוקדמות הקודמות. צרפת, הנבחרת החזקה ביותר בבית, דורגה לקראת המוקדמות. ישראל ויוגוסלביה שיחקו זו מול זו בשיטת בית-חוץ, והונגריה שיחקה נגד המנצחת בביתה. ישראל הפסידה ליוגוסלביה, סיימה במקום השלישי והאחרון בבית והודחה. מונדיאל 1938 היה הראשון אליו ניסתה נבחרת ישראל להעפיל, שכן הוא היה הראשון מאז הוקמה מדינת ישראל ב-1948. מקור: ערך מורחב – מוקדמות מונדיאל 1954 - אירופה במוקדמות מונדיאל 1954 התחרתה נבחרת ישראל בכדורגל בבית 10. בבית שובצו שלוש נבחרות - יוגוסלביה, יוון וישראל. כל הנבחרות שיחקו זו מול זו בשיטת בית וחוץ, ומי שסיימה ראשונה בבית העפילה. ישראל סיימה במקום השלישי והאחרון והודחה. ערך מורחב – מוקדמות מונדיאל 1958 במוקדמות מונדיאל 1958 התחרתה נבחרת ישראל במוקדמות אפריקה ואסיה. המוקדמות נערכו בתחילה בשלושה שלבים, אך לבסוף הוסף להם עוד אחד. בסיבוב ראשון הוגרלה ישראל לבית 2 יחד עם טורקיה. הטורקים סירבו לשחק מול ישראל וישראל עלתה לסיבוב השני. בסיבוב זה הוגרלה ישראל נגד אינדונזיה, אך גם זו פרשה לאחר שסירבה לקבל את הצעת פיפ"א לערוך את המשחק במיקום נייטרלי. ישראל העפילה לסיבוב האחרון, שם הוגרלה נגד סודאן, שגם היא סירבה לשחק. מבחינה טכנית ישראל הייתה אמורה להעפיל אוטומטית למונדיאל לראשונה בתולדותיה, אולם לפני תחילת טורניר המוקדמות קבעה פיפ"א שנבחרת לא תוכל להעפיל אם לא שיחקה לכל הפחות משחק אחד (למעט האלופה המכהנת והמארחת), ולפיכך ישראל הייתה צריכה להשתתף במשחק אחד לפחות. פיפ"א החליטה לקיים פלייאוף מיוחד בין ישראל לאחת מסגניות הבתים של אירופה (אופ"א), בהם שיחקו הנבחרות בשיטת בית-חוץ כשהנבחרת הראשונה מעפילה. בהגרלה שנערכה במשרדי פיפ"א בציריך, שווייץ, עלה שמה של ויילס, סגנית בית 4. ישראל הפסידה בשני המשחקים ולא העפילה לגביע העולם. ערך מורחב – מוקדמות מונדיאל 1962 - אירופה במוקדמות מונדיאל 1962 התחרתה ישראל בבית 7 של אירופה. הבית שוחק בשיטת גביע של שני משחקים בסדרת נקודות מצטברות. ישראל סיימה במקום השני והודחה, לאחר שהפסידה לאיטליה בגמר. בסיבוב הראשון שיחקה ישראל נגד קפריסין, וניצחה אותה 7–2 במצטבר. בסיבוב השני התמודדה ישראל מול אתיופיה, ניצחה אותה 4–2 בסיכום שני המשחקים ועלתה לגמר המוקדמות. בגמר שיחקה ישראל מול איטליה, שלא שיחקה עד אז ולו משחק אחד במוקדמות, הפסידה לה 2–10 בסיכום ונכשלה בניסיון להעפיל לטורניר גמר גביע העולם. מאמן: גיולה מאנדי שחקנים: אהרן אמר, מרדכי בנבנישתי, שייע גלזר, יוסף גולדשטיין, יעקב גרונדמן, יעקב חודורוב, בועז קופמן, שלמה לוי, אמציה לבקוביץ', אברהם מנצ'ל, צבי מויססקו, שלמה נהרי, שלום פטרבורג, זכריה רצאבי, דני רום, נחום סטלמך, צבי טנדלר, גדעון טיש, יעקב ויסוקר, אורי וינברג, רובי יאנג. ערך מורחב – מוקדמות מונדיאל 1966 - אירופה במוקדמות מונדיאל 1966 התחרתה ישראל בבית 1 של אירופה. כל הנבחרות שיחקו זו מול זו בשיטת בית וחוץ, ומי שסיימה ראשונה בבית העפילה. ישראל סיימה במקום השלישי והאחרון והודחה. השופט הישראלי מנחם אשכנזי השתתף בעצמו בגביע העולם, כששפט את משחק בית א' בין צרפת ומקסיקו ואת משחק רבע הגמר בין פורטוגל לקוריאה הצפונית. מאמן: מילובן צ'יריץ' שחקנים: חיים בכר, מיקו בלו, יצחק אנגלנדר, יחזקאל חזום, בועז קופמן, מוצי ליאון, חיים לוין, אמציה לבקוביץ', יוסף מהלל, יאיר נוסובסקי, חיים נוריאלי, דוד פרימו, משה רומנו, שמואל רוזנטל, דני רום, גיורא שפיגל, נחום סטלמך, רחמים טלבי, רובי יאנג, גדי צלניקר. ערך מורחב – מוקדמות מונדיאל 1974 במוקדמות מונדיאל 1974 התחרתה ישראל בבית 2 של אזור א' של מוקדמות אסיה, הפסידה בגמר האזורי לקוריאה הדרומית והודחה. מונדיאל 1974 היה האחרון אליו ניסתה נבחרת ישראל להעפיל דרך אסיה, שכן היא פרשה מאסיה ב-1974. בעקבות משחקי הדירוג הוקצתה ישראל לבית 2 עם מלזיה, קוריאה הדרומית ותאילנד. בבית זה שיחקו כל הקבוצות זו מול זו משחק אחד, ושתי הראשונות העפילו לחצי הגמר האזורי. ישראל סיימה במקום הראשון והעפילה לחצי הגמר יחד עם קוריאה הדרומית.